laion/Wikipedia-Exotic huggingface dataset:
דיקסי דין

ויליאם ראלף דין (22 בינואר 1907 – 1 במרץ 1980) הידוע בכינויו דיקסי דין היה כדורגלן אנגלי אשר כבש 379 שערים בליגה האנגלית. דין החל את הקריירה בטרנמיר רוברס, שם כבש 27 שערים ב-30 הופעות. בשנת 1925 עבר דין לאברטון תמורת 3,000 פאונד, שם הגיע לשיאו שכבש ב-399 הופעות 349 שערים. בעונת 1927/28 כבש 60 שערים בעונה אחת, שיא שלא נשבר עד היום. בעונת 1937/38 עבר לשחק בשורותיה של נוטס קאונטי שם כבש 3 שערים ב-9 הופעות. שנה לאחר מכן, עבר לשחק בסלייגו רוברס מאירלנד. דיקסי דין סיים את הקריירה בקבוצת הארסט מליגת מחוז צ'שייר. דין כבש 16 שערים ב-18 הופעות בנבחרת, מתוכם כבש פעמיים שלושער נגד נבחרת בלגיה ונבחרת לוקסמבורג. ב-1 במרץ 1980 נפטר דין כתוצאה מהתקף לב, כשהוא בן 73, דקות לאחר סיום משחק הדרבי בגודיסון פארק מול ליברפול בו צפה. מדיה וקבצים בנושא דיקסי דין בוויקישיתוף דיקסי דין, באתר Transfermarkt דיקסי דין, באתר National Football Teams דיקסי דין, באתר FootballDatabase.eu ביוגרפיה באתר של אברטון דיקסי דין, באתר אנציקלופדיה בריטניקה (באנגלית) ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו.
מיכל וקסמן

מיכל וקסמן (נולדה ב-1967) היא מחברת של ספרי הדרכה בנושא תזונה, אוכל ובישול. מיכל וקסמן נולדה בבאר שבע וגדלה בהרצליה. את שירותה הצבאי עשתה כמדריכת טיולים בבית ספר שדה אכזיב, במהלכו חיברה את חוברת ההדרכה "מסלולי טיולים בגליל המערבי", שראתה אור בהוצאת החברה להגנת הטבע ב-1988. היא בעלת תואר ראשון ביחסים בינלאומיים ובהיסטוריה של אפריקה מהאוניברסיטה העברית בירושלים. את הקריירה המקצועית שלה החלה בעבודה עיתונאית במחלקת החדשות של קול ישראל, ברשת המקומונים של ידיעות תקשורת ואחר כך במשך מספר שנים בתפקידי עריכה והפקה בחברת החדשות של ערוץ 2. ב-1998 עברה לעבוד בתפקידי שיווק וניהול לקוחות עבור חברות סטרט-אפ ישראליות בישראל ומחוצה לה. במסגרת עבודתה חייתה בניו יורק ובלונדון, יחד עם בעלה, שי בן אסולין. הם חיים בתל אביב עם שני ילדיהם. מגיל צעיר עסקה באוכל ובבישול. כשהפכה לאם צברה ידע רב בתחום האוכל לתינוקות והחליטה לחלוק אותו ואת שלל המתכונים שאספה במטבחה הפרטי עם הורים אחרים. טעמים ראשונים: המדריך המלא לאוכל ולתזונת תינוקות, הוצאת ידיעות ספרים, 2005: זהו מדריך למעבר של תינוקות מהנקה או תמ"ל לאוכל מוצק. הוא כולל פרקים עיוניים העוסקים בתזונה, רקע פסיכולוגי, אלרגיות ומזונות מומלצים בכל גיל וגם דוגמאות לתפריטים ולמבנה ארוחות יומי לצד מתכונים מגוונים. ארוחת ילדים: המדריך המלא לארוחות ביתיות, הוצאת ידיעות ספרים, 2010: זהו ספר ההמשך ל"טעמים ראשונים" וכמוהו משלב הדרכה תזונתית, פסיכולוגית והתארגנותית שמטרתה לסייע להורים בכל הקשור לאוכל ולארוחות של ילדיהם ושל המשפחה כולה. הספר כולל פרקים עיוניים בתחומים שונים, המלצות לארגון נכון ויעיל של המטבח הביתי ומגוון מתכונים ותפריטים שבועיים פשוטים ומזינים. בסמוך לפרסום הספר הושק גם "תוצרת בית", בלוג אוכל אישי, שעוסק בבישול ביתי עונתי ומתפרסם מדי שבוע גם בערוץ האוכל של ynet. בואו לאכול, ארוחות מהירות - 10, 20, 30 דקות, ידיעות ספרים, 2013. בלדי, ארבע עונות בנצרת בשיתוף עם השף דוחול ספדי, ידיעות ספרים, 2016. אתר האינטרנט הרשמי של מיכל וקסמן הטור של מיכל וקסמן, באתר ynet כתבות של מיכל וקסמן, באתר xnet מיכל וקסמן, סרבנים מלידה: מיכל וקסמן מנדבת טיפים ומתכונים למנות שילדים אוהבים, באתר nrg‏, 3 בפברואר 2011 יעל ארנסט, על הספר "ארוחת ילדים", באתר "סלונה", 9 בדצמבר 2010 דנה מלמד‏, אפשר לגלגל את זה?, באתר וואלה, 9 במרץ 2005 ילדים, בואו לאכול (הקישור אינו פעיל), באתר "מרמלדה", 18 בדצמבר 2010 מיכל וקסמן, דף שער בספרייה הלאומית
תגובה מבוקרת דיפוזיה

תגובה מבוקרת דיפוזיה בכימיה פיזיקלית היא תגובה בה הגורם הקובע את קצב התגובה הוא תנועת הצורונים המגיבים. תנועה זו ממושטרת על פי כללי הדיפוזיה. ישנם כמה גורמים המשפיעים על קצב תגובה כימית: כמות האנרגיה במערכת, זאת מכונה גם (תרמודינמיקה). ההסתברות להיווצרות תגובה ממפגש עתיר אנרגיה בין המגיבים, מכונה גם קינטיקה. וקצב שינוע הצורונים. קצב שינוע הצורונים נשלט אף הוא על ידי כמה גורמים: ערבוב, מיגרציה (הגירה בהשפעת פוטנציאל חשמלי למשל), ודיפוזיה. כאשר ישנה אנרגיה בכמות מספקת במערכת, קינטיקה מהירה דיה, ואין השפעה של ערבוב ומגרציה, מתרחשת תגובה מבוקרת דיפוזיה. בשיטות אלקטרוכימיות ניתן לעקוב אחרי הגורמים המשפיעים על קצב התגובה: בפוטנציאלים הקרובים לפוטנציאל המנוחה של המערכת, הפוטנציאל המופעל על המערכת, המייצג את כמות האנרגיה, הוא הקבוע את קצב התגובה. בפוטנציאלים מרוחקים מה מפוטנציאל המנוחה, הקינטיקה היא הקובעת את קצב התגובה. תגובה מבוקרת דיפוזיה, אם כן, מתרחשת בפוטנציאלים המרוחקים ביותר מפוטנציאל המנוחה של המערכת. מכיוון שהדיפוזיה היא זו הקובעת את קצב התגובה, הזרם הנמדד במערכת אינו תלוי בפוטנציאל המופעל. מבחינה גרפית תיוצג תגובה זו על ידי ישר המקביל לציר הפוטנציאל. בבדיקות אלקטרוכימיות מסוג מדידות עכבה חשמלית ממודלת תגובה מבוקרת דיפוזיה בעזרת עכבת וארבורג. ניתן לדלות ממנה מידע על מקדם הדיפוזיה של הצורונים, שטח הפנים של האלקטרודה ועוד. ייצוגה הגרפי של תוגבה מבוקרת דיפוזיה בסוג מדידות זה הוא ישר בשיפוע 45 בדיאגרמת נייקוויסט.
אליפות העולם בכדוריד

אליפות העולם בכדוריד לגברים (World Men's Handball Championship) נערכת על ידי איגוד הכדוריד העולמי. אליפות העולם בכדוריד החלה בשנת 1938 ונערכת אחת לשנתיים. עד כה, צרפת זכתה 6 פעמים באליפות, יותר מכל מדינה אחרת. נבחרות שוודיה ורומניה זכו כל אחת ב-4 אליפויות. אלופת העולם הנוכחית (2023) היא נבחרת דנמרק. 1 גרמניה שלחה נבחרת מאוחדת המורכבת משחקנים ממזרח ומערב גרמניה מצרים ותוניסיה הן שתי הנבחרות הלא אירופאיות היחידות שהגיעו לחצי הגמר. מצרים ב-2001 ותוניסיה ב-2005. שתיהן סיימו במקום הרביעי. קטר היא הנבחרת הלא-אירופאית היחידה שהגיעה לגמר, בטורניר של 2015, אז הפסידה מול צרפת 25-22. 1התאחדות הכדוריד הבינלאומית מכירה ברוסיה כיורשת של ברית המועצות 2התאחדות הכדוריד הבינלאומית מכירה בצ'כיה כיורשת של צ'כוסלובקיה 3התאחדות הכדוריד הבינלאומית מכירה בסרביה כיורשת של יוגוסלביה נבחרת ישראל מעולם לא העפילה לאליפות העולם. אליפות אירופה בכדוריד מדיה וקבצים בנושא אליפות העולם בכדוריד בוויקישיתוף אתר האינטרנט הרשמי של אליפות העולם בכדוריד
בית פלט

בֵּית פָּלֶט הייתה עיר בתחומי נחלת שבט יהודה בחבל ארץ יהודה בתקופת המקרא. בספר יהושע נאמר כי שוכנת על גבול אדום: ”זֹאת נַחֲלַת מַטֵּה בְנֵי יְהוּדָה לְמִשְׁפְּחֹתָם: וַיִּהְיוּ הֶעָרִים מִקְצֵה לְמַטֵּה בְנֵי יְהוּדָה אֶל גְּבוּל אֱדוֹם בַּנֶּגְבָּה קַבְצְאֵל וְעֵדֶר וְיָגוּר: ... וַחֲצַר גַּדָּה וְחֶשְׁמוֹן וּבֵית פָּלֶט:” יש הסוברים כי שמה נקבע בשל משפחת פלט שהתגוררה בעיר, אשר הוזכרה בספר דברי הימים ברשימות היוחסין של שבט יהודה: ”בְּנֵי יְהוּדָה עֵר וְאוֹנָן וְשֵׁלָה שְׁלוֹשָׁה נוֹלַד לוֹ מִבַּת שׁוּעַ הַכְּנַעֲנִית וַיְהִי עֵר בְּכוֹר יְהוּדָה רַע בְּעֵינֵי ה' וַיְמִיתֵהוּ: וְתָמָר כַּלָּתוֹ יָלְדָה לּוֹ אֶת פֶּרֶץ וְאֶת זָרַח כָּל בְּנֵי יְהוּדָה חֲמִשָּׁה: ... וּבְנֵי יָהְדָּי רֶגֶם וְיוֹתָם וְגֵישָׁן וָפֶלֶט וְעֵיפָה וָשָׁעַף:” בספר נחמיה היא הוזכרה כיישוב יהודי בנגב: ”וְאֶל הַחֲצֵרִים בִּשְׂדֹתָם מִבְּנֵי יְהוּדָה יָשְׁבוּ בְּקִרְיַת הָאַרְבַּע וּבְנֹתֶיהָ וּבְדִיבֹן וּבְנֹתֶיהָ וּבִיקַּבְצְאֵל וַחֲצֵרֶיהָ: וּבְיֵשׁוּעַ וּבְמוֹלָדָה וּבְבֵית פָּלֶט.” במאה ה-20 שיערו חוקרים כי אתר בית פלט נמצא כנראה בסביבות באר שבע. הערך: בית פלט, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 156. ישראל הורוביץ, בית פלט, ארץ ישראל ושכנותיה, עמ' 150, באתר היברובוקס ספר יהושע, פרק ט"ו, פסוקים כ'–כ"ז. ספר דברי הימים א', פרק ב', פסוקים ג'–מ"ז. ספר נחמיה, פרק י"א, פסוקים כ"ה–כ"ו. ראו: אברהם אבן-שושן, הערך: בית פלט, קונקורדנציה חדשה, הוצאת המילון החדש, תשמ"ח-1988. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
שלמה בן שמעון

שלמה בן שמעון, היה סופר וכרוניקן מיהדות אשכנז בימי הביניים; הוא רשם ותיעד בעברית אירועים היסטוריים מהמאה ה-11 והמאה ה-12, בין השאר על פי עדותם של עדי ראייה. הכרוניקה שכתב, אשר ראתה אור בשנת 1140 (ד'תת"ק), תיארה פרעות מתקופת מסע הצלב הראשון ב-1096 ובאמצעותה אנו יודעים מידע על הכרוניקן אשר מציין את שמו, שנת כתיבתו ומהיכן עדויותיו. בדומה לחיבוריהם של כרוניקנים כגון אליעזר בן נתן ושל האנונימי ממיינץ, הוא תיאר את הרדיפות, ההשמדה והחורבן של הקהילות היהודיות במרכז אירופה, בסביבות נהר הריין, בעיקר בערים שפייר, ורמייזא, מיינץ וטריר במהלך מסע הצלב הראשון. הוא מספק רקע והסבר לפרעות, כפי שמסבירה פרופ' אורה לימור, הצלבנים "היו חדורים תחושת שליחות דתית" ובדרכם לארץ ישראל רצו לחסל את "הכופרים מבית", דהיינו היהודים שישבו בארצותיהם. החיבור מתאר את הניסיונות לגרום ליהודים להמיר את דתם לנצרות, ואת תגובת בהרג והתאבדות קבוצתית, אשר נחשבה בעיניהם ובתודעת הדורות הבאים קידוש השם ומעשה ששמר על קיומה של האומה, במילותיו: ”ביום ראש חודש סיון, יום ביאת ישראל לסיני לקבל את התורה, הוחרדו אותם אשר נשארו עדיין בחצר ההגמון, ויתעוללו בהם האויבים, כמו לראשונים, ויתנום לחרב. והם נתחזקו במעשה אחיהם ונהרגו וקידשו את השם לעין כל ופשטו צוארם להתיז ראשם על שם יוצרם. ומהם ששלחו יד בעצמם וקיימו 'אם על בנים רוטשה', ואב על בניו נפל, כי נשחטו עליהם ושחטו איש אחיו ואיש את קרובו ואשתו ובניו, וגם חתנים ארוסותיהם ונשים רחמניות את יחידיהן. וכולם בלב שלם קיבלו עליהם דין שמים, ובהשלמת נפשם לקונם היו צועקים 'שמע ישראל יי אלהינו יי אחד'” במאה ה-19 התגלה העתק של כתביו מהמאה ה-15, שנרשם בשנת 1453 בעיר טרוויזו, אולם הוא פגום, עקב שגיאות כתיב בו. יש שטענו כי החוקר אברהם הברמן ייחס את החיבור לרבי שלמה בן שמשון, אולם במהדורה של ספרו ייחס את החיבור לבן-שמעון. החוקרת אווה הברקמפ במהדורה מדעית של הכרוניקה שראתה אור בשנת 2005 קבעה כי שמו של מחבר הכרוניקה הוא שלמה בן שמשון. ואילו, ההיסטוריון אברהם גרוסמן הראה כי "כאמור, נהרג רשב"ש באותן גזירות ... אין סדר הזמנים מאפשר לקבל זיהוי זה ... רבי שלמה, מחבר כרוניקה זו, העיד שהוא חי עדיין בשנת תת"ק (1140)". גזירות תתנ"ו אנטישמיות נוצרית יהושע פראוור, תולדות ממלכת הצלבנים בארץ-ישראל, א-ב, ירושלים: הוצאת מוסד ביאליק, 1971, עמ' 95–96. גזרות שנת ד'תתנ״ו לרבי שלמה ב"ר שמעון, בתוך: אברהם מאיר הברמן, גזירות אשכנז וצרפת, באתר hebrewbooks יוסף דן, חסידות אשכנז בתולדות המחשבה היהודית, הוצאת האוניברסיטה הפתוחה, באתר גוגל בוקס יונה עמנואל, עדות רבי שלמה ב"ר שמעון, בתוך: תשע מאות שנה למסעי הצלב, ד'תתנ"ו-ה'תשנ"ו (1096-1996), המעיין, ניסן תשנ"ו-1996, באתר דעת פנחס רוזנבליט, קידוש ה' בימי הביניים, מחניים, מ"א, תש"ך-1960, באתר דעת אורה לימור, בין יהודים לנוצרים, כרך ב', באתר גוגל בוקס. עדות רבי שלמה ב"ר שמעון, גזירות אשכנז וצרפת, מהדורת האברהם מאיר הברמן, באתר דעת. ראו: גזרות שנת ד'תתנ"ו, באתר hebrewbooks . Judenverfolgungen während des Ersten Kreuzzugs, ed. Eva Haverkamp, Hanover 2005, pp. 433. אברהם גרוסמן, חכמי אשכנז הראשונים, קורותיהם, דרכם בהנהגת הציבור, יצירתם הרוחנית, מראשית יישובם ועד לגזירות תתנ"ו (1096), ירושלים: הוצאת מאגנס, תשמ"ט-1989, עמ' 346-345.
בורג' ביתין

בורג' ביתין הוא מבצר צלבני בשומרון. הוא משתרע על 28X30 מטר בראש גבעה בגובה כ-877 מטר מעל פני הים. הוא נמצא בתחומי הכפר הפלסטיני ביתין. לצד המבצר מתחם ביזנטי ענק, שכנראה נועד להגן על הדרך העתיקה - דרך האבות. במבנה המבצר משולבות אבנים עם עיטורים, באחת האבנים ניתן להבחין במגן דוד שחוק ודקלים. לחלק מן האבנים שפה מסותתת בסגנון תקופת החשמונאים. על פי מסורות באתר זה התרחש חלום יעקב, ועל כן המקום מקודש לדתות היהדות[דרוש מקור], הנצרות והאסלאם. במקום שרידי כנסייה המכונים אל-מוקָאטֵר או חירבת אל כֶּנִיסֵה. הכנסייה נבנתה בשנת 380 וחרבה בכיבוש הערבי. הצלבנים בנו במקום כנסייה חדשה, ששרדה עד הכיבוש האיובי. במאה ה-20 הוצע לזהות באתר את לוז או בית אל המוזכרים במקרא. מדיה וקבצים בנושא בורג' ביתין בוויקישיתוף ראו: יהודה אליצור, "ויצא מבית אל לוזה", למהלכו של גבול בנימין אפרים, באתר דעת. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
פוריין אפייר

פוריין אפייר (באנגלית: Foreign Affair) הייתה להקה בה היו חברים ברי סחרוף ורמי פורטיס, במקביל לתחילת פעולתם כפורטיסחרוף. לאחר שההרכב מינימל קומפקט התפרק, חזרו סחרוף ופורטיס לישראל והחלו לעבוד על האלבום סיפורים מהקופסא של פורטיס. במקביל עבדו תחת השם Foreign Affair גם על האלבום East on Fire, המשלב מוזיקת רוק, דאנס, מוזיקה ערבית ומוזיקה אלקטרונית במטרה להמשיך את הקריירה בחו"ל שהחלה עם מינימל קומפקט. בשנת 1988 יצא האלבום, בעברית, אנגלית וג'יבריש, תחת חברת התקליטים הבלגית "קראמד דיסקס". מייסד החברה ובעליה, מרק הולנדר, השתתף כנגן באלבום. בשנת 1989 יצאו פורטיס וסחרוף, תחת השם Foriegn Affair לסיבוב הופעות באירופה. בשנת 1990, לאחר סיבוב ההופעות של סיפורים מהקופסא, הופיעו בישראל יחד עם גיל סמטנה, ז'אן ז'אק גולדברג ויובל שפריר. רמי פורטיס - שירה, גיטרה, סמפלאר ברי סחרוף - שירה, גיטרה, בס, קלידים וינסט קניס - גיטרה, תכנות תופים ג'פרי ווד - גיטרה מוריס פוטו - תכנות תופים מרק הולנדר - כלי הקשה, קלידים, אקורדיון נעמי בלוך-פורטיס - קולות אנלי מריאן-דקר - קולות גיל סמטנה - בס ז'אן ז'אק גולדברג - תופים יובל שפריר - כלי הקשה East on Fire (1989) פוריין אפייר, באתר ספוטיפיי פוריין אפייר, באתר MusicBrainz (באנגלית) פוריין אפייר, באתר Discogs (באנגלית) ביקורת באתר השרת העיוור על פוריין אפייר באתר של פורטיס
אלינור טומלינסון

אלינור מיי טומלינסון (באנגלית: Eleanor May Tomlinson; נולדה ב-19 במאי 1992) היא שחקנית קולנוע אנגלייה. התפרסמה בזכות תפקידיה בסרטים "אנגוס מתבגרת", "אמן האשליות" ו"אהבה, חתונה והכל מהתחלה". טומלינסון נולדה בלונדון שבממלכה המאוחדת, למשפחה אנגלית-נוצרית. אביה ואחיה עוסקים גם הם במשחק, ואילו אמה זמרת. טומלינסון גדלה בעיירה בברלי שבמזרח יורקשייר. התפרסמה לראשונה בשנת 2006 בסרט האמריקאי "אמן האשליות" בתפקיד הרוזנת סופי פון טצ'ן בצעירותה. זכתה לחשיפה גדולה יותר ב-2008 בסרט קומדיית ההתבגרות "אנגוס מתבגרת" בה שיחקה בתפקיד ג'אס חברתה הטובה של המתבגרת ג'ורג'יה ניקולסון. ב-2010 שיחקה בתפקיד זוטר בסרט האמריקאי זוכה שני פרסי האוסקר של טים ברטון "אליס בארץ הפלאות". בנוסף ב-2010, שיחקה לצידם של שון בין וסם קלאפלין, בסרט הטלוויזיה "The Lost Future", מבית Syfy. ב-2013 שיחקה בסרט האמריקאי "ג'ק צייד הענקים" בבימויו של בריאן סינגר. בשנים 2015–2019 כיכבה בסדרה "פולדארק". תפקיד זה זיכה אותה ואת כל קאסט השחקנים בפרס סטלייט לשנת 2017. ב-2019 היא מככבת במיני-סדרה מבית BBC "מלחמת העולמות". בשנים 2015–2017 הייתה בזוגיות עם הפעלולן, בן אטקינסון. טומלינסון היא בלונדינית טבעית, אך צובעת את שערה לגוון אדמוני מאז ששיחקה בסדרה "פולדארק". ב-2020 שיחקה בסרט הקומי "אהבה, חתונה והכל מהתחלה" מבית נטפליקס. ביולי 2022, נישאה טומלינסון לשחקן הרוגבי וויל אוון. אמן האשליות (2006) אנגוס מתבגרת (2008) איינשטיין ואדינגטון (2008) אליס בארץ הפלאות (2010) The Lost Future ‏(2010) - סרט טלוויזיה מבית Syfy ג'ק צייד הענקים (2013) תעלומה באחוזת פמברלי (2013) מלכה לבנה (2013) לאהוב את וינסנט (2017) קולט (אנ')‏ (2018) אהבה, חתונה והכל מהתחלה (2020) מומיות (2023, דיבוב) פולדארק (2019-2015) מלחמת העולמות (2019) - מיני-סדרה מבית BBC נשות הלעולם לא (2021-הווה) פורעי חוק (אנ') (2021-הווה) Intergalactic‏ (2021) הזוג ממול (2023) יום אחד (2024) מדיה וקבצים בנושא אלינור טומלינסון בוויקישיתוף אלינור טומלינסון, ברשת החברתית אקס (טוויטר) אלינור טומלינסון, ברשת החברתית אינסטגרם אלינור טומלינסון, במסד הנתונים הקולנועיים IMDb (באנגלית) אלינור טומלינסון, באתר AllMovie (באנגלית) אלינור טומלינסון, באתר Rotten Tomatoes (באנגלית) אלינור טומלינסון, במסד הנתונים הקולנועיים KinoPoisk (ברוסית) אלינור טומלינסון, באתר MusicBrainz (באנגלית) Vernon, Polly (27 במאי 2017). "Cornish Tease". The Times. p. 51. ISSN 0140-0460. {{cite news}}: (עזרה) Anupal Sraban Neog, Who is Will Owen? All about Eleanor Tomlinson's husband and their relationship timeline as Poldark star gets married, www.sportskeeda.com (באנגלית אמריקאית) Eleanor Tomlinson marries in fairytale wedding gown and plenty of diamonds, Harper's BAZAAR, ‏2022-07-13 (באנגלית בריטית)
יריד הספרים של פרנקפורט

יריד הספרים של פרנקפורט (גרמנית: Frankfurter Buchmesse) הוא יריד הספרים הגדול בעולם (בהתבסס על מספר חברות ההוצאה לאור המיוצגות בו), המתקיים מדי שנה בעיר הגרמנית פרנקפורט במהלך חודש אוקטובר. יריד הספרים נחשב ליריד החשוב ביותר בעולם עבור עסקאות בינלאומיות ומסחר. שלושת הימים הראשונים (מתוך חמישה) מוגבלים בלעדית למסחר ורק לאחר מכן נפתח היריד לציבור הרחב. ליריד חשיבות ומסורת המתפרשת על פני למעלה מ-500 שנים: זמן לא רב לאחר שיוהאן גוטנברג חולל את מהפכת הדפוס במאה ה-15, בעיר מיינץ השכנה לפרנקפורט, נערך היריד הראשון בידי מוכרי ספרים. נציגי הוצאה לאור וחברות מולטימדיה מכל רחבי הגלובוס מגיעים ליריד הספרים של פרנקפורט כדי לשאת ולתת על זכויות פרסום ותמלוגים. היריד מאורגן על ידי חברת בת של "המו"לים הגרמנים והתאחדות מוכרי הספרים" (German Publishers and Booksellers Association). במשך חמשת ימי היריד פוקדים אותו 7,000 נציגים מכ-100 מדינות שונות ולמעלה מ-286,000 מבקרים. ביריד מוענק פרס השלום של התאחדות הספרים הגרמנית. תרבות גרמניה יריד הספרים הבינלאומי בירושלים יריד הספרים הבינלאומי של קהיר מדיה וקבצים בנושא יריד הספרים של פרנקפורט בוויקישיתוף אתר האינטרנט הרשמי של יריד הספרים של פרנקפורט אתר האינטרנט הרשמי של יריד הספרים של פרנקפורט יריד הספרים של פרנקפורט, ברשת החברתית פייסבוק יריד הספרים של פרנקפורט, ברשת החברתית אינסטגרם עמר לחמנוביץ, יריד הדמדומים, באתר ישראל היום, 20 באוקטובר 2022
ארז בירנבוים

ארז בירנבוים (נולד ב-7 ביוני 1984) הוא סטנדאפיסט ישראלי, והבעלים של מועדון הסטנדאפ פקטורי. בירנבוים נולד וגדל בבת ים. בשנת 2002 התגייס לצה"ל ושירת בחיל האוויר. בשנת 2004, במהלך השירות, החל את דרכו בערבי הבמה הפתוחה בקאמל קומדי קלאב. לאחר השחרור מצה"ל הופיע גם בערבי הבמה הפתוחה במועדון ה"קומדי בר", וגם בערבי "הדור הבא" בהנחיית אמירם טובים ויוסי טרבלוס. משנת 2007 הנחה והפיק את ערב הסטנדאפ במועדון הסאבליים. בשנת 2014 פתח את מועדון הסטנדאפ פקטורי בתל אביב. במועדון צמחו מספר סטנדאפיסטים כמו טל ראשון, צח רוקח, חגית גינזבורג, מתן פרץ, נועם אונגר, אסף יצחקי, עידן ניידיץ, רועי צברי ודניאל חן. בירנבוים מופיע בעצמו במועדון, וידוע בעיקר בהנחיית הליין "ערב גסויות". בשנת 2009 הופיע בירנבוים בתוכנית הסטנדאפ "ביפ קומדי האוס" של ערוץ ביפ. בשנת 2010 ארז היה אורח קבוע בפינת סטנד-אפ בתוכנית רדיו לצעירים ברדיו CLICK.FM, עד שסולק מהתכנית כשמנהל התחנה שמע את הפינה של ארז באחת התוכניות והזדעזע.[דרוש מקור] ארז גם התארח בתוכנית הסטנד-אפ של אמירם טובים ויוסי טרבלוס, בתחנת הרדיו 100FM. בירנבוים מגיש כיום פודקאסט, יחד עם הסטנדאפיסט טל ראשון, בשם "יושבים על עוגה". ארז נשוי לדניאל, מתגורר בתל אביב. לזוג יש שני ילדים. בעבר היה בזוגיות עם הסטנדאפיסטית לאה לב. אתר האינטרנט הרשמי של ארז בירנבוים ארז בירנבוים, ברשת החברתית אינסטגרם הדס יום טוב וארז בירנבוים, ‏חוזרים לעבודה: "עם המזל שלי, אני אהיה על הבמה ובדיוק ייפול החשמל במועדון או משהו", באתר דבר העובדים בארץ ישראל, 18 במרץ 2021 דניאל בוקס, הסטנד אפ פקטורי: בא לשכונה בחור חדש, באתר הארץ, 5 בדצמבר 2014 נדב גל‏, צוחקים מתחת לשפם: ערב התרמה ב'סאבליים', באתר וואלה, 27 בפברואר 2011 חגית גינזבורג, ‏צחוק מידבק: נסיקת הסטנד־אפ המחתרתי בישראל בעיצומה, באתר מעריב אונליין, 23 באוגוסט 2015 עומר שוברט, הסטנדאפיסטים החדשים כבר כבשו את הפריים טיים הישראלי. האם הם עולים כיתה או פשוט מתמסחרים?, באתר הארץ, 12 בינואר 2017 מריאנה בננסון, למה קומיקאים ישראלים אוהבים לדבר על זה שיש להם זין קטן?, באתר למה קומיקאים ישראלים אוהבים לדבר על זה שיש להם זין קטן?, ‏2019-09-08 בידור - ערב גסויות - סטנדאפ בלי צנזורה, באתר www.habama.co.il יושבים על עוגה - פרק 19 - דניאל חן, נבדק ב-2024-02-12 ענבר חייט, לאה לב נגד בעלי הסטנדאפ פקטורי, באתר ישראל היום, ‏18.06.2020
סובוטאי

סובוטאי (במונגולית קלאסית: Sübügätäi או Sübü'ätäi,‏ 1176–1248) היה מבכירי המצביאים של האימפריה המונגולית. סובוטאי היה גנרל חשוב והאסטרטג העיקרי בשירות הח'אנים הגדולים, ג'ינגיס חאן ואוגדיי חאן. הוא התחיל את שירותו כחייל פשוט והתקדם במעלה הדרגות עד שהגיע להיות הגדול והחכם במנהיגי הצבא המונגולי. סובוטאי היה ממוצע קומה, שמן ובעל רגליים עקומות ופניו חרושים צלקות - כשהצלקת הגדולה ביותר עוברת לכל אורך פניו, דרך עינו השמאלית. לאחר מות בנו של ג'ינגיס חאן, ג'וצ'י, הופקד בנו של ג'וצ'י, באטו, בידיו של סובוטאי, שחינך אותו והדריך אותו בכיבושיו. הפלישה המונגולית לאזור הים הכספי The Mongol military might (באנגלית) סובוטאי, באתר "Find a Grave" (באנגלית)
רגלסתיים

רגלסתיים (שם מדעי: Maxillopoda) מהווים מחלקה מגוונת של סרטנאים הכוללת בלוטי ים, שטרגליים וקבוצות נוספות. זוהי אינה קבוצה מונופילטית ולא נמצאת תכונה אחת המייחדת את כולם. למעט מספר מיני בלוטי ים, רגלסתיים הם בעלי-חיים קטנים, וכוללים בתוכם את פרוק-הרגליים הקטן ביותר Stygotantulus stocki. לרב הם בעלי גוף קצר, בטן קטנה באופן יחסי לפרוקי-רגליים, וחסרי תוספות. זו עשויה להיות תוצאה של נאוטניה. מלבד בלוטי ים, אשר ניזונים באמצעות סינון בעזרת רגליהם, רוב הרגלסתיים ניזונים בעזרת המקסילות. בגופם 5 סגמטני-ראש, 6 סגמנטי-חזה ו-4 סגמנטי-בטן, שבסופם טלסון. הרגלסתיים נחלקים ל-6 תת-מחלקות, המפורטות בטבלה. מחקרים חדשים כוללים בהם גם את הצדפונאים. מדיה וקבצים בנושא רגלסתיים בוויקישיתוף רגלסתיים, באתר ITIS (באנגלית) רגלסתיים, באתר Animal Diversity Web (באנגלית) רגלסתיים, באתר GBIF (באנגלית) Joel W. Martin & George E. Davis (2001). An Updated Classification of the Recent Crustacea (PDF). Natural History Museum of Los Angeles County. p. 132. "Introduction to Maxillopoda". University of California, Berkeley. נבדק ב-31 בדצמבר 2009. {{cite web}}: (עזרה) Phil Myers (2001). ""Maxillopoda"". Animal Diversity Web. נבדק ב-31 בדצמבר 2009. {{cite web}}: (עזרה)
מכנס

האם התכוונתם ל... מכנסיים – בגד הנלבש על חלקו התחתון של הגוף מכנסיים (בגד כהונה) – בגד מבגדי הכהונה בבית המקדש מכנס פתוח/סגור – אופן הזנת קליע בכלי נשק מקנס – עיר בצפון מרוקו אישים בשם זה: אהרן לייב מכנס – איש העלייה הראשונה אריה מכנס – כדורגלן ישראלי, בנו של יצחק גד מכנס – עסקן ציבור, בנו של אהרן לייב גד מכנס – כדורגלן ישראלי, בנו של אריה ידין מכנס – עורך דין ועסקן ספורט ישראלי יצחק מכנס – ממייסדי רמת גן והרצליה, בנו של אהרן לייב משה מכנס – מפעילי "בני בנימין", בנו של אהרן לייב עדה מכנס – אשת חברה ישראלית, כלתו של העסקן גד מכנס עודד מכנס – כדורגלן ישראלי, בנו של אריה
מירה מינצר-יערי

מירה מינצר-יערי (26 באוגוסט 1940 – 1986) הייתה משוררת ישראלית. מינצר-יערי נולדה בקיבוץ מרחביה שבעמק יזרעאל. לאחר סיום התיכון למדה מקרא ומחשבת ישראל באוניברסיטת חיפה. על ספר שיריה הראשון, "נפרדות", שנכתב למבוגרים, זכתה בפרס רחל ניומן מטעם בית הסופר ע"ש חיים הזז. לאחר מכן פרסמה עוד שני קובצי שירה למבוגרים וארבעה ספרי שירה לילדים. נפטרה ממחלת הסרטן בגיל 46, והותירה בעל, בת ושלושה בנים. נפרדות - שירים למבוגרים (ירושלים : מ' ניומן, תשל"ד 1973) בשיר ושיראים (תל אביב : ספריית פועלים, תשל"ח 1978) מי שנשאר עם עצמו הוא כבר לא לבד - שירי ילדים (תל אביב : הקיבוץ המאוחד, תשל"ח 1978) (חיתוכי עץ - רעיה בר אדון) אם לא יהיה יותר על מה לכתב - מה בכלל יישאר?! (תל אביב : ספריית פועלים, תשמ"א 1981) (ציורים - נורית ענבר) מתחיל בקצה ונגמר בסוף (ירושלים : כתר, 1982) (ציורים - רעיה בר-אדון) שלי שמור ביניהם (תל אביב : ספריית פועלים, תשמ"ד 1984) אולי רק אני מבין אותי : ויש לי זמן אלי - שירים וסיפורים לילדים (תל אביב : הקיבוץ המאוחד, תשמ"ה 1985) (ציורים - כרמית גלעדי) תמיד בפחד וגם באהבה תמיד (ירושלים ותל אביב : שוקן, תשמ"ח 1988) (איורים – כרמי גל) ריח הלחם בעולם : מנגינות עבריות - מבחר משיריה (בני ברק : ספריית פועלים, תשס"ח 2008) (ערך והקדים מבוא - מוקי צור) מירה מינצר-יערי, דף שער בספרייה הלאומית מירה מינצר-יערי, בלקסיקון הספרות העברית החדשה מירה מינצר-יערי, ב"לקסיקון הספרות העברית החדשה" מירה מינצר-יערי, ב"לקסיקון הקשרים לספרות ישראלית" ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
תמ"א 42

תמ"א 42 היא תוכנית מתאר ארצית לתחבורה יבשתית משולבת, הנמצאת בהליכי תכנון מאז 2008. התוכנית נועדה להחליף את תמ"א 3, תוכנית המתאר הארצית לדרכים משנת 1976, ואת תמ"א 23, תוכנית המתאר הארצית למסילות ברזל משנת 1986. שנת היעד של התוכנית היא 2040. התוכנית מקודמת על ידי משרד התחבורה והבטיחות בדרכים, בשיתוף משרד הפנים ומינהל התכנון. מטרתה המוצהרת של התוכנית היא לקדם יצירת מערכת תחבורה משולבת בעלת התכונות הבאות: יעילות, קיימות, עידוד פיתוח כלכלי, עידוד שימוש יעיל בקרקע, קידום צמצום פערים חברתיים, איכות הסביבה. ב-6 באוגוסט 2019 אישרה המועצה הארצית לתכנון ולבנייה את התמ"א. בין השינויים המתוכננים: קטע כביש בכביש 4 שיעקוף מערבית את הקטע שעובר בשטח הבנוי של פוריידיס. כביש 40 יעקוף את באר שבע מדרום-מערב במקום קטע של כביש 25, שעובר בין רחובות טוביהו ויגאל אלון בבאר שבע. יוקם כביש עוקף לכפר תבור במקום כביש 65 שעובר בתוך היישוב. בנוגע לסוגיית תוואי מנהור המסילות בסביבת חיפה, אם בכלל, תמ"א 42 משאירה את הנושא לדיון והכרעה במסגרת התכנית להכפלת מסילת החוף (תת"ל 65): הכלל שלנו היה בדיונים שבמקומות שבהם יש דיון במוסד תכנון אחר אנחנו משאירים את האפשרויות של מוסד התכנון האחר להחליט ואנחנו לא מחליטים במקום מוסד תכנון אחר שיש לו הרבה יותר מידע והוא דן בפרטי הפרטים ולכן יש פה את שתי החלופות. לא רצינו להחליט במקומו... התוואי בסביבת בנימינה וחדרה גם הוא עתיד להיקבע סופית במסגרת התכנית להכפלת מסילת החוף. תמ"א 42 באתר משרד הפנים ליאור גוטמן, כישלון למשרד התחבורה: תוכנית המתאר לשיפור התנועה תעבור למינהל התכנון, באתר כלכליסט, 14 באוקטובר 2018 אריק מירובסקי, ‏המועצה הארצית אישרה את קידום תוכנית המתאר התחבורתית החדשה, באתר גלובס, 6 באוגוסט 2019 דיון בולנת"ע ב-21 בינואר 2020, עמ' 41. אורן דורי, 28 דקות מחיפה לתל אביב? הוויכוח הבלתי נגמר שתוקע את הרכבת, באתר TheMarker‏, 20 בדצמבר 2017 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
שלגי (פירושונים)

האם התכוונתם ל... שלגי – הוצאת ספרים ישראלית, נקראה בעבר "רמדור" שלגי – כלבו של טינטין אישים בשם זה: אורי שלגי – מו"ל ישראלי, מייסד הוצאת שלגי אילן שלגי – חבר הכנסת ושר לשעבר אסף שלגי – איש עסקים ישראלי ומנכ"ל משרד התשתיות האנרגיה גיורא שלגי – מהנדס ישראלי ומנכ"ל רפא"ל בעבר חנה שלגי – מורה לפסנתר שרבים מתלמידיה היו למוזיקאים בעלי שם יעקב שלגי – אדריכל ישראלי שלג (פירושונים) שלגי קילימנג'רו